Държавен вестник, бр. 27, 2021 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  27
„Справка-декларация за прилагане на режим 
извън Съюза или на режим в Съюза и справка-
декларация за прилагане на режим за дистан-
ционни продажби на стоки, внасяни от трети 
страни или територии
Чл. 119. (1) Регистрирано на основание 
чл. 154 от закона лице за прилагане на режим 
извън Съюза подава справка-декларация по 
чл. 159, ал. 4 от закона по образец – при-
ложение № 31.
(2) Регистрирано на основание чл. 156 от 
закона лице за прилагане на режим в Съюза 
подава справка-декларация по чл. 159, ал. 4 
от закона по образец – приложение № 32.
(3) Регистрирано на основание чл. 157а 
от закона лице за прилагане на режим за 
дистанционни продажби на стоки, внасяни от 
трети страни или територии, подава справ-
ка-декларация по чл. 159а, ал. 2 от закона 
по образец – приложение № 46.
(4) Данните за справка-декларацията по 
ал. 1, 2 или 3 се попълват въз основа на 
обоб­щените данни от електронния регистър 
по чл. 159г, ал. 2 от закона.
(5) Лице, регистрирано в друга държава 
членка за прилагане на режим извън Съ-
юза, което извършва доставки, попадащи в 
обхвата на режима, с място на изпълнение 
на територията на страната, в случаите по 
чл. 159ж, ал. 5 от закона подава справка-
декларация по образец – приложение № 33.
(6) Лице, регистрирано в друга държава 
членка за прилагане на режим в Съюза, 
което няма постоянен обект на територията 
на страната и извършва доставки, попадащи 
в обхвата на режима, с място на изпълнение 
на територията на страната, в случаите по 
чл. 159ж, ал. 5 от закона подава справка-
декларация по образец – приложение № 34.
(7) Лице, регистрирано в друга държава 
членка за прилагане на режим за дистанци-
онни продажби на стоки, внасяни от трети 
страни или територии, което извършва 
доставки, попадащи в обхвата на режима, 
с място на изпълнение на територията на 
страната, в случаите по чл. 159ж, ал. 5 от 
закона подава справка-декларация по обра-
зец – приложение № 47.
(8) Справка-декларацията по ал. 5, 6 и 7 
се подава по електронен път с квалифици-
ран електронен подпис по реда на Данъч-
но-осигурителния процесуален кодекс до 
Териториалната дирекция на Националната 
агенция за приходите – София.
(9) В справка-декларацията по ал. 5 и 6 
се посочват идентификационният номер на 
лицето за целите на прилагане на съответ-
ния режим, приложимите данъчни ставки, 
общият размер на данъчните основи на 
извършените доставки, за които се прилага 
режимът и за които данъкът върху добавената 
стойност по съответните ставки е станал из-
искуем, общият размер на дължимия данък 
по съответните ставки, общият размер на 
дължимия данък за страната като държава 
членка по потребление за съответния данъ-
чен период, за:
1. доставки на услуги;
2. вътреобщностни дистанционни про-
дажби на стоки;
3. вътрешни дистанционни продажби на 
стоки по чл. 14а, ал. 5, т. 3 от закона.
(10) Когато стоките се изпращат или 
транспортират от територията на други 
държави членки, справка-декларацията по 
ал. 6, освен информацията по ал. 9 за тези 
доставки, включва и идентификационен 
номер за целите на ДДС или национален 
данъчен номер, издаден на лицето от държа-
вата членка, от която стоките се изпращат 
или транспортират.
(11) Лице, регистрирано в друга държава 
членка за прилагане на режим в Съюза, ко-
ето има един или повече постоянни обекти 
на територията на други държави членки, 
в справка-декларацията по ал. 6 посочва 
също идентификационните номера за целите 
на ДДС или национални данъчни номера, 
издадени от държавите членки, където се 
намира всеки от обектите, и информацията 
по ал. 9 за извършени от тези постоянни 
обекти през съответния данъчен период 
доставки на услуги, за които данъкът върху 
добавената стойност по приложимите ставки 
е станал изискуем, и са с място на изпъл-
нение на територията на страната, в която 
лицето няма постоянен обект.
(12) В справка-декларацията по ал. 7 се 
посочват идентификационният номер на 
лицето за целите на прилагане на този ре-
жим, приложимите данъчни ставки, общият 
размер на данъчните основи на извършените 
доставки, за които се прилага режимът и за 
които данъкът върху добавената стойност 
по съответните ставки е станал изискуем, 
общият размер на дължимия данък по съот-
ветните ставки, общият размер на дължимия 
данък върху добавената стойност за страна-
та като държава членка по потребление за 
съответния данъчен период.
(13) Стойностите по ал. 9, 10, 11 и 12 се 
посочват в евро. За доставки в други валути 
се използва обменният курс в последния 
ден от данъчния период, като се прилага 
обменният курс, публикуван от Европейската 
централна банка за този ден, или ако няма 
публикуван такъв за този ден, публикуваният 
на следващия ден.“
§ 31. В приложение № 1 към чл. 74, ал. 1, 
в раздел Б се правят следните изменения:
1. Изречение „□ Чл. 96, ал. 9 от ЗДДС – за-
дължителна регистрация за данъчно задълже-
но лице, което не е установено на територията 
на страната и извършва облагаеми доставки